МЕЂУНАРОДНИ ДАНИ УЧЕНИЧКОГ ПРЕДУЗЕТНИШТВА СОКОБАЊА 2019

16. –18. мај 2019. године

Средња школа ,,Бранислав Нушић'' из Сокобање и Правно-пословна школа Ниш под покровитељством Општине Сокобања реализовали су ТРЕЋУ манифестацију под називом ,,Међународни дани ученичког предузетништва - Сокобања 2019'' у Сокобањи, од 16. до 18. маја 2019. године.

**Циљ манифестације je** промоција и оснаживање предузетништва младих и унапређење туристичких капацитета Сокобање.

**Циљна група** су ученички тимови средњих школа Републике Србије као и ученичкa привреднa друштва из иностранства (Бугарска).

Реализацију манифестације помогла је Туристичка организација Сокобања, Заједница економских, правно-биротехничких, трговинских и угоститељско-туристичких школа Србије и Сервисни центар Сопот.

Тема овогодишње манифестације је **„Промоција Сокобање путем рекламног спота“.** На основу приспелих радова ученичких тимова којих је ове године било 22 и које је оцењивао стручни жири изабрано је 10 најбољих. На манифестацији су се представили и победници прошлогодишње манифестације, тимови из школа домаћина као и гости из Софије.

Списак школа учесница:

*град школа тим*

|  |  |  |
| --- | --- | --- |
| Пирот | Економска школа | Натуралисти |
| Пријепоље | Економско трговинска школа | Forever young |
| Руски Крстур | Основна и средња школа са домом ученика | Руски Крстур |
| Пожаревац | Економско трговинска школа | Дамбо и дружина |
| Ниш | Гимназија „9. мај“ | СЛиМ медија |
| Књажевац | Техничка школа | СоКо Тим |
| Алибунар | ЕТШ „Доситеј Обрадовић“ | Јужнобанатски северац |
| Лесковац | Туристичко - угоститељска школа | Види Сокобању |
| Нови Пазар | Економско трговинска школа | Dream Team |
| Бачка Паланка | ССШ „Радивој Увалић“ | Луна органик |
| Ниш | Правно пословна школа | Banjanje@Sokobanja |
| Сокобања | СШ "Бранислав Нушић" | Сокотим |
| Власотинце | Техничка школа | Власотинце |

*гост*

|  |  |  |
| --- | --- | --- |
| Софија, Бугарска | Национално финансијска економска гимназија | Софија, Бугарска |

Ученички тимови представили су своје школе и градове из којих долазе у петак, 17. маја, на штандовима на шеталишту поред школе.

У суботу, 18. маја, представљени су промо филмови пред жиријем у саставу Марија Жикић (Општина Сокобања), др Никола Стојановић (Електронски факултет Ниш) и Славољуб Ћирковић, графички и веб дизајнер (Scart-design Сокобања).

Након представљања филмова и идеја, додељене су захвалнице свим учесницима и сарадницима и проглашени најбољи радови.

Победник је Основна и средња школа са домом ученика из Руског Крстура, друго место је освојила Економско трговинска школа из Новог Пазара а треће ССШ „Радивој Увалић“ из Бачке Паланке.

У плану је да се манифестација реализује и наредне године, а уколико за то постоје могућности, проширити број позваних тимова.

Милорад Гавриловић Ана Милићевић

Правно-пословна школа Ниш Средња школа ,,Бранислав Нушић''

Ниш Сокобања